CELEX: 32004D0786(01)
Language: fi
Date: 2004-11-18 00:00:00
Title: 2004/786/EY: Komission päätös, tehty 18 päivänä marraskuuta 2004, päätöksen 92/471/ETY muuttamisesta nautaeläinten alkioiden tuontiin tarvittavien eläinlääkärintodistusten mallien osalta (tiedoksiannettu numerolla K(2004) 4380) (ETA:n kannalta merkityksellinen teksti)

23.11.2004   
            
            
               FI
            
            
               Euroopan unionin virallinen lehti
            
            
               L 346/32
            
         
      KOMISSION PÄÄTÖS,
   tehty 18 päivänä marraskuuta 2004,
   päätöksen 92/471/ETY muuttamisesta nautaeläinten alkioiden tuontiin tarvittavien eläinlääkärintodistusten mallien osalta
   (tiedoksiannettu numerolla K(2004) 4380)
   (ETA:n kannalta merkityksellinen teksti)
   (2004/786/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY (1) ja erityisesti sen 9 artiklan 1 kohdan b alakohdan,
   sekä katsoo seuraavaa:
   
               (1)
            
            
               Eläinten terveyttä koskevista vaatimuksista ja eläinlääkärintodistuksista naudan alkioiden tuonnissa kolmansista maista 2 päivänä syyskuuta 1992 tehdyssä komission päätöksessä 92/471/ETY (2) säädetään, että jäsenvaltiot voivat sallia ainoastaan kyseisen päätöksen liitteissä A ja B olevan I osan mukaisissa terveystodistuksissa vahvistetut edellytykset täyttävien naudansukuisten eläinten alkioiden tuonnin.
            
         
               (2)
            
            
               Direktiivissä 89/556/ETY naudansukuisten eläinten alkioiden yhteisön sisäiseen kauppaan vahvistetut eläinten terveyttä koskevat vaatimukset ovat tiukemmat kuin tällaisten alkioiden tuontiin sovellettavat vaatimukset.
            
         
               (3)
            
            
               Direktiivin 89/556/ETY nojalla nautaeläinten alkioita saa lähettää jäsenvaltion alueelta toisen jäsenvaltion alueelle ainoastaan, jos ne on tuotettu keinosiemennysasemalla pidettävästä luovuttajaeläimestä saatavaa siemennestettä tai siemennesteen varastointikeskuksessa säilytettävää siemennestettä käyttäen suoritetun keinosiemennyksen tai koeputkihedelmöityksen (in vitro) avulla; näiden keinosiemennysasemien ja varastointikeskusten on oltava hyväksytty eläinten terveyttä koskevista vaatimuksista yhteisön sisäisessä naudansukuisten kotieläinten siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY (3) mukaisesti.
            
         
               (4)
            
            
               Vaikka kansainvälisen alkionsiirtojärjestön (International Embryo Transfer Society, IETS) arvioima riski tiettyjen tarttuvien tautien leviämisestä alkioiden välityksellä on häviävän pieni edellyttäen, että alkioita käsitellään asianmukaisesti keräämisen ja siirron välillä, hedelmöityksessä käytetyn siemennesteen osalta olisi ketjun alkupäässä toteutettava aiheelliset suojatoimenpiteet.
            
         
               (5)
            
            
               Eläinten terveyden kannalta on välttämätöntä, että nautaeläinten alkioiden yhteisön sisäiseen kauppaan sovellettavia edellytyksiä sovelletaan myös tällaisten alkioiden tuontiin erityisesti hedelmöityksessä käytettävän siemennesteen osalta, sillä sen olisi vastattava direktiivin 88/407/ETY vaatimuksia.
            
         
               (6)
            
            
               Päätöstä 92/471/ETY olisi tämän vuoksi muutettava vastaavasti.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätöksen 92/471/ETY liitteitä A ja B tämän päätöksen liitteen mukaisesti.
   2 artikla
   Tätä päätöstä sovelletaan 26 päivänä marraskuuta 2004.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä marraskuuta 2004.
      
         
            Komission puolesta
         
         David BYRNE
         
         
            Komission jäsen
         
      
   
   
      (1)  EYVL L 302, 19.10.1989, s. 1. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).
   
      (2)  EYVL L 270, 15.9.1992, s. 27. Päätös sellaisena kuin se on viimeksi muutettuna päätöksellä 2004/52/EY (EUVL L 10, 16.1.2004, s. 67).
   
      (3)  EYVL L 194, 22.7.1988, s. 10. Direktiivi sellaisena kuin se on viimeksi muutettuna komission päätöksellä 2004/101/EY (EUVL L 30, 4.2.2004, s. 15).
   
      LIITE
      Muutetaan päätöksen 92/471/ETY liitteet A ja B seuraavasti:
      
                  1)
               
               
                  Korvataan liitteessä A oleva I osa seuraavasti:
                  
                     
                  
                     
               
            
                  2)
               
               
                  Korvataan liitteessä B oleva I osa seuraavasti: